****

REPUBLIKA SRPSKA

MINISTARSTVO POLJOPRIVREDE, ŠUMARSTVA I VODOPRIVREDE

Trg Republike Srpske 1, Banja Luka, tel.: 051/338-415, faks: 051/338-865, www.vladars. rs, E-mail: [mps@mps.vladars. rs](mailto:mps@mps.vladars.net)

Broj:

Datum,

**NARODNA SKUPŠTINA REPUBLIKE SRPSKE**

**PREDMET:**Izvještaj o sprovedenoj javnoj raspravi o Nacrtu zakona o lovstvu, dostavlja se

Na osnovu člana 197. stav 1. i člana 198. Poslovnika Narodne skupštine Republike Srpske („Službeni glasnik Republike Srpske“, broj: 66/20), od 9. jula 2020. godine, dostavljamo Vam Izvještaj o sprovedenoj javnoj raspravi o Nacrtu zakona o lovstvu.

Narodna skupština Republike Srpske na Sedmoj redovnoj sjednici, održanoj 22. decembra 2023. godine, usvojila je Nacrt zakona o lovstvu, a Zaključkom broj:  02/1-021-1493/23 od 22. decembra 2023. godine, objavljenom u „Službenom glasniku Republike Srpske“, broj: 113/23), od 26. decembra 2023. godine, obavezala je Ministarstvo poljoprivrede, šumarstva i vodoprivrede Republike Srpske (u daljem tekstu: Ministarstvo), da o predmetnom Nacrtu zakona sprovede javnu raspravu, jer se navedenim Nacrtom zakona uređuju pitanja koja su od posebnog značaja za građane i o kojima je neophodno da se konsultuju organi, organizacije, naučne i stručne institucije i zainteresovani građani.

Narodna skupština Republike Srpske zadužila je Ministarstvo za organizovanje i sprovođenje javne rasprave. Rok za sprovođenje javne rasprave bio je 90 dana.

Tekst Nacrta zakona objavljen je na internet stranici Narodne skupštine Republike Srpske i na internet stranici Ministarstva.

Ministarstvo je javnu raspravu o Nacrtu zakona o lovstvu sprovelo u propisanom roku, u  periodu od 6. februara do 14. februara 2024. godine u sljedećom gradovima: Bijeljina, Istočno Sarajevo, Trebinje, Prijedor i Banja Luka. Učešće u sprovedenim javnim raspravama uzelo je 126 učesnika.

O datumu i rasporedu održavanja javnih rasprava obavješten je Lovački savez Republike Srpske, koji je obavjestio svoje članice, korisnike lovišta. Takođe, pozivi za javne rasprave dostavljeni su Privrednoj komori Republike Srpske.

U uvodnom dijelu svih javnih rasprava predstavnici Ministarstva detaljno su obrazložili Nacrt zakona o lovstvu sa posebnim osvrtom na razloge zbog kojih se pristupilo donošenju zakona i unapređenja koja nudi ovaj Nacrt u odnosu na zakon koji je na snazi. Sa održanih javnih rasprava vođen je zapisnik i sačinjen je spisak prisutnih lica sa njihovim potpisom.

U toku javne rasprave, učesnici su iznijeli prijedloge, primjedbe, sugestije i mišljenja u pogledu predloženih zakonskih rješenja, a u najvećoj mjeri bile su upućene od strane korisnika lovišta, kao i  Republičkog zavoda za zaštitu kulturno-istorijskog i prirodnog nasleđa Banja Luka, Centra za zaštitu životne sredine predstavnika drugih nevladinih organizacija, kao ornitologa, Kinološkog saveza Republike Srpske i predstavnika lokalne zajednice.

U ostavljenom roku obrađivaču Zakona pristigli su prijedlozi, sugestije i mišljenja u pisanoj formi i to od: Lovačkog saveza Republike Srpske, Grada Prnjavora, Grada Bijeljine, JPŠ „Šume RS“ a.d. Sokolac, Republičkog zavoda za zaštitu kulturno-istorijskog i prirodnog nasleđa Banja Luka, Centra za životnu sredinu,  Ornitološkog društva „Naše ptice“, Društva za istraživanje i zaštitu biodiverziteta iz Banja Luke, Regije lovaca Mrkonjić Grad, Lovačkog udruženja „Golub“ iz Bijeljine, Lovačkog udruženja „Lijevče“ Nova Topola iz Gradiške, Lovačkog udruženja „Borik“ iz Prnjavora i fizičkih lica. Dostavljeni prijedlozi u Ministarstvo u pisanoj formi se dominantno odnose na iznesene usmene prijedloge date na javnoj raspravi.

U nastavku slijedi sažetak komentara, prijedloga i sugestija na Nacrt zakona o lovstvu iznesenih od strane narodnih poslanika na Sedmoj redovnoj sjednici Narodne skupštine Republike Srpske:

**-u članu 21. stav 1**. jasno definisati i pojasniti šta znači uklanjati pse i mačke iz lovišta,

-**za član 30.** stav 3. propisati šta se dešava sa resursima koje je na primjer Nacinalni park uložio na poboljšanje i uslove kvaliteta lova, a u slučaju da Ministarstvo gazduje sa posebnim lovištem putem Lovačkog saveza Republike Srpske i JPŠ „Šume RS“ i u tom slučaju Ministarstvo obezbjeđuje potrebna sredstva,

-**u članu 34.** korisniku lovišta utvrđuje se godišnja naknada za korišćenje planiranog odstrela  divljači prilikom zaključivanja ugovora o dodjeli lovišta. Prijedlog je da se naknada plaća nakon završene sezone kada se jasno zna koliko je jedinki pojedine divljači odstreljeno u sezoni jer lovci unaprijed plaćaju taksu po nekom planu  za koji ne znaju da li će biti realizovan,

**-više pitanje** da li će nekim pravilnikom biti definisan broj metaka u spremniku poluautomatskog oružja?,

**-u članu 38.** propisano je da se u privrednom lovištu na koncesiju može dati  planirani odstrel divljači uz obavljanje lovne djelatnosti na period do 20 godina, a posebna i sportsko-rekreaciona lovišta dodjeljuju se na period od 10 godina, zašto je ova razlika?,

**-rješti problem** trovanja lovačkih pasa jer to izaziva velike incidente kod lovaca,

**-prijedlog** da se prekršajna kazna za lovca prepolovi ukoliko se plati u roku od osam dana, kao što je to slučaj za prekršaje npr. u saobraćaju za prekoračenje brzine, da lovci na taj način ne budu u podređenom položaju u odnosu na druge građane,

**-pružiti**adekvatnu zaštitu poljoprivrednim proizvođačima za sprečavanje štete od divljači, posebno divljih svinja, na način da Vlada Republike Srpske izdvoji sredstva za pomoć poljoprivrednicima radi uspostavljanja adekvatne zaštite od divljači, a onda da poljoprivrednici isto to održavaju i da se pridržavaj propisa.

Na održanim javnim raspravama i dostavljenim mišljenjima u pisanoj formi, Ministarstvu su izneseni sljedeći komentari, primjedbe i prijedlozi:

**-u članu 2**. **stavu 2.** dodati riječi „i koje se koristi isključivo pod uslovima i na način propisan ovim zakonom“,

**-u članu 4**. u pojmovimabrisati riječialohtona i autohtona vrste divljači,  biološka raznovrsnost jer su propisani Zakonom o zaštiti prirode, kao pojam dlakave i pernate divljači, pobrojati samo vrste divljač visokog lova i divljač niskog lova koje su predmet Zakona o lovstvu, što se odražava i na član 6., u tački 5. dabra navesti u divljač niskog lova, a tačku 9. definisati na način da glasi „In‌jekciona puška-posebno konstruisano vazdušno oružje za ispucavanje specijalnih špriceva u svrhu privremenog uspavljivanja životinje ili davanja određene medikamentne terapije u svrhu liječenja.“, za matičnog lovca propisati uslov da je državljanin Republike Srpske, odnosno Bosne i Hercegovine, te dodati i definisati u pojmovima: Kinološki savez Republike Srpske, nelovni dan,  lovačko udruženje, sportsko-rekreacioni lov i štetočine,

**-u članu 5.** navesti samo vrste divljač „iz klase sisara i vrste divljač iz klase ptica“ koje su predmet ovog zakona,  brisati stav 2. kojim je u Nacrtu propisano da ministar donosi Pravilnik o klasifikaciji divljači,

**-u članu 6. stavu 2. i 4.** divlju mačku svrstati u kategoriju zaštićenih vrsta, a nutriju u nezaštićene vrste; razdvojiti autohtone, alohtone i invaznivne vrste i njihov status,  a brisati riječ „sistematskoj“ tako da bi glasio „Ministar donosi pravilnik o klasifikaciji divljači.“,

**-u članu 6. st. 3. i 4.** pobrojati samo lovne vrste,

**-U članu 7.**nacrta zakona, poslije stava 6. dodati  nove stavove 7, 8. i 9. koji glase: „(7) Zabranjeno je loviti divljač za vrijeme lovostaja ili na području gdje je lov zabranjen.(8) Zabranjen je neovlašćen lov u ustanovljenom lovištu, kao i odstrel, ranjavanje i hvatanje žive divljači. (9) Zabranjen je lov stalno ili privremeno zaštićene divljači čiji je lov zabranjen i lov bez dozvole za lov određene vrste divljači, kao i lov na način ili sredstvima kojima se divljač masovno uništava.“,

**-u članu 8.**propisati koje su trajno zaštićene vrste od vrsta navednih u  članu 6.,

**-u članu 9.** uvrstiti divlju mačku u lovostajem zaštićene vrste,

**-u članu 10.** propisati da ministar donosi privremenu zabranu lova ukoliko ne funkcionišu organi upravljanja korisnika lovišta i ukoliko korisnik lovišta ostane bez lica za zastupanje i predstavljanje,

**-u članu 11. stva 4.**izmjeniti da glasi „Uz zahtjev za saglasnost iz stava 1. ovog člana, korisnik lovišta dostavlja mišljenje Ministarstva prostornog uređenja za građevinarstvo i ekologiju,

**-u članu 12. u stavu 1.**brisati riječi „ugroženih vrsta“ i riječi „i propisima iz oblasti zaštite prirode“ i brisati st. 2. i 3.,

**-u članu 12. stav 3.**promijeniti da glasi „Praćenje stanja populacije rijetkih i ugroženih vrsta divljači na terenu vrše korisnici lovišta, naučne i stručne ustanove, organizacije i pojedinci u skladu sa uslovima koje propisuje Zavod“, a predlaže se dodavanje novog stava 4. koji glasi „Korisnici lovišta su dužni vršiti monitoring populacije divljači i njihovih staništa u skladu sa propisima iz oblasti lovstva i zaštite prirode.“,

**-u članu 14. stav. 1.** predloženo je da se pri izradi naredbe kojom se propisuju vrste ptica i sisara korisnih za poljoprivredu i šumarstvo uključi Zavod, ali se  veći broj prijedloga odnosio  da se brišu st. 3. i 4. ovog člana, radi usklađivanja sa promjenama u članu 5.,

**-u članu 15. stavu 5.**potrebno je pribaviti uslove koje propisuje Zavod,

-**u članu 16. stavu 1**. kada je u pitanju imenovanje i angažovanje interventnog tima, riječi „medvjed, vuk i ris“ zamjeniti sa riječima „divlje životinje“ i dopuniti nadležnost interventnog tima da se odnosi na sitne zvijeri ili barem samo za ptice u budućnosti. Riječ „krupne“ zvijeri zamjeniti sa rječju „velike“ zvijeri u ovom članu i u cijelom tekstu zakona. Promijeniti definiciju na način da interventi tim sačinjavaju osobe osposobljene za potrebe rješavanja neželjenih situacija, neuobičajenih pojava, opasnosti i eventualnih šteta od velikih zvijeri, uključujući spašavanje, obilježavanje i zbrinjavanje medvjeda, vuka i risa, kao i njihovog spasavanja, hvatanja, i zbrinjavanja. Imenovanje i djelovanje interventnog tima treba da bude u nadležnosti Ministarstva, s obzirom na član 15. u kojem je jasno propisano da ministar daje dozvolu za hvatanje, odnosno da nalog za djelovanje u neželjenim situacijama koje nisu samo u djelokrugu lovstva može da izda samo vlasnik resursa i da preuzme odgovornost za postupke i odluke, a za koje Lovački savez ne može da ima ovlašćenje,

-**u članu 17.** **stav 1.** tačka 1) da glasi „upotrebom reflektora, farova, jakih baterijskih lampi i drugih svjetlosnih izvora, ogledala, magnetofona i drugih zvučnih uređaja, vještačkih i živih mamaca i omamljujućih sredstava, isključiti vabilice zbog lova na prepelice; u tački 2. brisati riječi „ili drugim sredstvima za masovno hvatanje, odnosno uništavanje,“ jer je korišćenje ovih sredstava propisnao kao krivično djelo Krivičnog zakonika Republike Srpske;   u tački 9. definisati značenje „objekta za stanovanje“ i dodati riječi osim „sanitarnog odstrela“;  dodati novu  tačku 11. koja će glasiti „poluautomatskim lovačkim oružjem sa olučenim i neolučenim cijevima sa više od 5 metaka“; u stavu 4. lov psima do 31 jula, umjesto do 31 juna;  u stavu 6. tački 1. nakon riječi „koristiti psa (krvosljednika), sa položenim ispitom na krvnom tragu“ dodati „i druga vrsta pasa koja ima položen ispit na krvnom tragu“; u tački 4. zabraniti lov srndaća, običnog jelena i jelena lopatara uz pomoć rikalica i vabilica, kao pomoćnih sredstava, a drugi učesnici smatraju da treba dozvoliti lov srndaća, običnog jelena, jelena lopatara, lisica i šakala uz pomoć usno-vazdušne vabilice kao pomoćnih sredstava u lovu;  propisati u stavu 5. „zabranjeno je u lovištu graditi lovnouzgojne i lovnotehničke objekte i prihranjivati divljač, na lovnim i nelovnim površinama, bez obzira na vlasništvo, bez odobrenja korisnika lovišta“; u stavu 6. dodati novu tačku 8. koja glasi „loviti uz pomoć termalnih i drugih optičkih pomagala, po odobrenju korisnika lovišta“;  dodati i zbranu korišćenja ljepila/ljepka kojeg koriste za sitne ptice pjevačice, ali od kojeg stradaju i velike  ptice;  u ovom članu dodati jedan stav i tri tačke: a) zabranjena je upotreba optoelektronskih nišana u lovu na visoku divljač, izuzev kod lova čekanjem divlje svinje, vuka, šakala, lisice;  b)zabranjena je upotreba vojnog oružja i vojne municije kod lova divljih životinja i v) zabranjeno je proganjanje i presretanje divljači svim sredstvima na motorni pogon; novim stavom propisati da je „Zabranjeno je neetičko fotografisanje i snimanje, kao i objavljivanje neetičkih fotografija i snimaka ranjene, odstreljene i uhvaćene divljači.“. U stavu 3. istog člana dopisati „u skladu sa propisima Međunarodne kinološke organizacije – FCI“ da bi se otklonile eventualne dileme oko rodovnika nerasnih pasa. U stavu 7. novom tačkom  precizirati korišćenje pasa krvosljednika koji imaju položen ispit na krvnom tragu;  uvesti novu tačku  kojom će se propisati mogućnost korišćenja pasa koji imaju položen specijalistički ispit u lovu nezaštićenih krznašica nakon pribavljenog odobrenja od strane Ministarstva zbog lova šakala čija se populacija dramatično povećava i čini velike štete na plemenitoj divljači i domaćim životinjama i  novom tačkom omogućiti lov dabra pomoću zamki.

-**u članu 18.** precizirati da se može vršiti organizovani i kontrolisati odstel „bez obzira na stepen zaštite, vrijeme lovostaja i udaljenost od objekata za stanovanje“,

**-u članu 19. stav 2.** nakon riječi „zabranjen je lov divljači na nelovnim površinama i terenima za obuku lovačkih pasa“ dodati riječi „osim sanitarnog odstrela“,

**-u članu 19. dodati novi** stav 2a koji glasi „Izuzetno od stava 2. Ministar može donijeti rješenje za lov na nelovnim površinama u sledećim slučajevima: 1) Ako je divljač nekontrolisano ušla u nelovnu površinu, a svojim prisustvom može nanijeti štetu pa se ne može na bezbjedan način istjerati sa te površine (naselja, groblja, javni putevi, parkovi u naseljima, plantažni voćnjaci i vinogradi, objekti za liječenje i rekreaciju, aerodromi, dvorišta seoskih domaćinstava, stambenih zgrada, fabričkih i industrijskih objekata, površine koje služe za vojne, naučne i nastavne potrebe, kao i drugi objekti utvrđeni posebnim propisima), te dodati novi stav koji glasi „Zabranjeno je paliti žetvene ostatke, korove, trave i drugo rastinje u lovištu.“,

**-u članu 20.**dodati novi stav 2. kojim će se propisati zabranjen transport lovačkog oružja na nedozvoljen način,

**-u članu 21. stav 1**. Predloženo je da se propiše da „je korisnik lovišta dužan zatražiti od nadležnog organa lokalne samouprave da izvrši uklanjanje  pasa i mačaka  iz lovišta, a ukoliko nadležni organ lokalne samouprave ne postupi po zahtjevu korisnika lovišta i ne izvrši uklanjanje, korisnik lovišta ovlašćen je da kontrolisano i organizovano odstreljuje pse i mačke bez vlasnika ili bez kontrole vlasnika koji se nalaze u lovištu, na udaljenosti većoj od 200 metara od naselja ili stada jer predstavljaju neposrednu opasnost po divljač i domaće životinje.

**-član 22.**promijeniti da glasi „Dozvoljeno je da ovčarski psi  mogu biti u lovištu samo uz stado u prisustvu čuvara stada i na udaljenosti do  200 metara od stada“, a nakon riječi „privatni posjed“ dodati riječi u „svojini Republike Srpske“, ili brisati riječi koje definišu svojinu,

**-u članu 27.** propisati minimalnu površinu uzgajališta za divljač niskog lova od 0,2 hektara za nisku divljač, kojoj ne treba površina od 20 hektara,

-**u članu 31. stav 3.** dodati riječi  „koji su državljani Republike Srpske/Bosne i Hercegovine“,

**-u članu 40.** brisati stav 3. i propisati površinu prihvatilišta pravilnikom za svaku  vrstu pojedinačno u prostoru po vrsti;

**-u članu 42. stav 2.** izmijeniti na način da glasi „Plan upravljanja iz stava 1. ovog člana donosi ministar na prijedlog radnog tima za izradu Plana upravljanja određenom vrstom koju imenuje ministar.“,

-**u članu 43. stav 3.** promijeniti da „Izradu lovnih osnova mogu vršiti pravna lica registrovana za tu djelatnost i Lovački savez u skladu sa zakonom.“,i dopuniti  stav 3. dodavanjem genetičkog prebrojavanja kao naučne metodologije, koja i ako je zahtjevna i skupa predstavlja  danas jedini pouzdan način brojanja jedinki u prirodi, zbog čega  bi bilo opravdano da se u zakonu nađe ova metodologija kao mogućnost,

**-u članu 50.** stavu 2. propisati „da su lovci u lovu prikladno odjeveni i opremljeni za lov i da obavezno nose vidljivo fluorescentno obilježje.“,  da  „Inostrani i domaći lovci u komercijalnom lovu mogu učestvovati samo u pratnji lovočuvara ili stručnog pratioca kojeg ovlasti korisnik lovišta.“,

**-u članu 51.** propisati čime korisnik lovišta odobrava fotolov,

-**u članu 53.** navedeno je lovačko oružje kojim je dozvoljen lov divljači, a pitanje je da li će nekim pravilnikom biti definisan broj metaka u spremniku poluautomatskog oružja, da li će biti određen na pet metaka u spemniku?. Dodati novi stav da je na lovačke puške sa izolučenim cijevima za lov divljači visokog lova, dozvoljeno montirati moderator zvuka, koji se koristi sa standardnom lovačkom municijom. Propisati da ministar donosi pravilnik o načinu upotrebe lovačkog oružja i minicije,

**-u članu 56.** izmijeniti naziv „rogovima“ kod vrsta kao što su srndać, obični jelen i jelen lopatar sa pravilnim stručnim terminom rogovlje ili parogovi,

-**u članu 58. u stavu 2.** rok za ocjenjivanje lovačkih trofeja stečenih u sportsko-rekreacionom lovu produžiti sa 30 dana na 60 dana,  a da komisiju za ocjenjivanje lovačkih trofeja čine lica koja imaju položen ispit za ocjenjivanje lovačkih trofeja umjesto riječi „iz redova članova“,

-u **članu 62.**za štetu pričinjenu na pčelinjacima propisati vrstu adekvatne ograde za zaštitu od divljači i dodatno da ispunjava uslove propisa o pčelarstvu,

-**u članu 63.** u stavu 4. osim medvjeda upisati i dabra kada je u pitanju izuzetak za naknadu štete od lovostajem zaštićene vrste, na način da naknadu plaća Republika iz budžeta u visini od 50%, lokalna zajednica u visini od 25% i korisnik lovišta u visini od 25% procjene štete,

**-u članu 64.** propisati ujednačen način procjene štete po tržišnim cijenama za tekuću godinu (jagnjeta, krave ili košnice pčela), po kojoj opštinska komisija procjenjuje visinu pričinjene štete,

**-u članu 66.** propisati ko plaća štetu naletom divljači na automobil ako je vozač pravilno vozio, a nije bilo organizovanog lova? Dodati novi stav koji glasi „Ukoliko upravljač puta ne postupi u skladu sa st. 1. i 3. ovog člana, a šteta je nastala kao posljedica sprovođenja lova i uznemiravanja divljači, nastalu štetu plaća upravljač puta u visini 50% i korisnik lovišta u visini 50% procjene štete. Ukoliko se utvrdi da je vozač upravljao motornim vozilom u skladu sa propisima kojima je uređena bezbjednost saobraćaja na putevima i postojećim saobraćajnim znacima, a korisnik lovišta nije sprovodio lov, nastalu štetu plaća Republika iz budžeta u visini 50% i korisnik lovišta u visini 50% procjene štete. Propisati  i da je za štetu nastalu naletom motornog vozila na divljač na auto-putu, ukoliko se utvrdi da je vozač vozio u skladu sa propisima o bezbjednosti saobraćaja na putevima i postojećim saobraćajnim znacima, odgovoran  upravljač auto-puta.“.

**-U članu 76. stavu 3**. uslov za lovočuvara umjesto „sa završenom obukom za rukovanje vatrenim oružjem“ zamijeniti „da posjeduje oružni list“ i pojasniti da li se propisana službena oprema odnosi i na angažovanog pomoćnog lovočuvara, a uslov za lovočuvara prilagoditi na način da lovočuvari zaposleni u privrednom lovištu, čiji je korisnik u JPŠ „Šume RS“ a.d. Sokolac, sa srednjom šumarskom školom mogu ostati i biti angažovani na poslovima lovočuvara.“,

**-u članu 77.**propisati obavezu lovočuvaru da je dužan prilikom postavljanja i korišćenja nadzornih kamera i opreme video-nadzora vršiti u skladu sa Zakonom o zaštiti ličnih podataka, što daje dodatnu odgovornost pri nadzoru.

**-u posebnom članu**propisati da „Fizičko ili pravno lice koje postupi suprotno oredbama člana 7. st. 7, 8. i 9. ovog zakona, kazniće se u skladu sa Krivičnim zakonikom Republike Srpske,

**-u članu 83. stav 2.** riječi „od 300 do 900“ zaamijeniti sa riječima „od 900 do 2.000“,

**-u članu 84.** dodati i namjerno trovanje divljih vrsta kao prekršaj,

**-u članu 85. stav 4.** Nacrta brisati „Licence fizičkim licima za izradu lovnih osnova stečene po odredbama Zakona o lovstvu („Službeni glasnik Republike Srpske“, br. 60/09 i 50/13) ostaju na snazi do isteka perioda za koji su izdate.“,

**-u članu 86. stavu 1.** riječi „godinu dana“ zamjeniti sa „šest mjeseci“, i dodati: „ u roku od godinu dana od dana stupanja na snagu  ovog zakona Vlada će donijeti Odluku o visini i načinu plaćanja naknade iz člana 34. stav 2. i dodati još dvije tačke: Program razvoja lovstva (član 41. stav 2.), i Plan upravljanja velikim zvijerima (član 42. stav 5.),

**-u članu 86.**dodati novi stav kojim se priznaje lovočuvarski ispit položen po Zakonu o lovstvu koji je na snazi,

-**u prelaznim odredbama**  propisati da se u štetama nastalim naletom divljači na vozila primjenjuje samo i isključivo Zakon o lovstvu.

**MINISTAR**

**Dr Savo Minić**